Plante- og dyreliv i Burkina Faso
Store norske leksikon,Biologi,Vitenskapsgrener i biologien,Botanikk,Plante- og dyreliv i verden
Vegetasjonen i Burkina Faso varierer fra fuktig savanne i sør til tornekratt og steppe i nord. Savannen er gresskledt i den fuktige årstiden, men tørker inn i den tørre perioden.
Landet har et rikt dyreliv, de største pattedyrene er elefant, flodhest og kafferbøffel. Dessuten finnes mange antilopedyr, blant annet duikere, gaseller, vannbukker og kuantilope. Primatene omfatter galagoer (halvaper), marekatter og rødbavian. Løve, leopard, serval og flere mindre kattedyr forekommer.Blant de mange karakteristiske fuglene på savannen bør nevnes gribber, ørner, frankoliner, bietere, råker, musfugler, lerker og vevere. Mange slanger og øgler finnes også på savannen, krokodiller i elvene. Tsetsefluen er spesielt vanlig i den sørøstre del av landet. Les mer i Store norske leksikon Burkina Faso Burkina Fasos geografi